ନୂଆଦିଲ୍ଲୀ: ଭଲ କଥା ସମସ୍ତେ ଜାଣିବା ଦରକାର। ଏହା ଦ୍ୱାରା ସମାଜର ମଙ୍ଗଳ ହେବ ବୋଲି ଜଣେ ମୁସଲିମ ଲେଖିକା କହିଛନ୍ତି। ଉର୍ଦ୍ଦୁ ଭାଷାରେ ରାମାୟଣ ଅନୁବାଦ କରିବା ପରେ ସେ ଏହା କହିଛନ୍ତି। ଜାତୀୟ ଗଣମାଧ୍ୟମରେ ପ୍ରକାଶିତ ଖବର ଅନୁସାରେ ଉତ୍ତର ପ୍ରଦେଶର କାନପୁରରେ ଜଣେ ମୁସଲିମ ମହିଳା ପବିତ୍ର ଧର୍ମଗ୍ରନ୍ଥ ରାମାୟଣକୁ ଉର୍ଦ୍ଦୁ ଭାଷାରେ ଅନୁବାଦ କରିଛନ୍ତି। ଏଥି ସହିତ ମହିଳା ଜଣକ ଲେଖନୀ ମାଧ୍ୟମରେ ଗଙ୍ଗା-ଯମୁନାର ପରିଚୟ ଦେବାକୁ ଯାଇ ଦେଶର ଜନତାଙ୍କୁ ଭାଇଚାରା ସଂପର୍କରେ ଆବଦ୍ଧ ରହିବା ପାଇଁ ମାର୍ଗଦର୍ଶନ କରିଛନ୍ତି।